En slik situasjon oppstår når investorer selger aksjer de ikke har lånt på salgstidspunktet, noe som er ulovlig i Norge. Til Dagens Næringsliv forklarer Slethei at han er sjokkert over omfanget saken har fått, og at han håper saken ikke vil ha betydning for hans politiske karriere. – Jeg vil ikke være bombastisk, men jeg antar at dette ikke skal ha noe å si for politikken, sier han. Slethei sier han ser på seg selv som en «uerfaren investor». – Jeg har shorta en eller to ganger før, sier han. Finanstilsynet har tidligere besluttet vinningavståelse mot sju investorer ved salg av RXT-aksjer i mars og april i fjor.